el el el el el el el el el el el el el el el el el el el es el el el el el el el en el el el el el sv el el el el es el el el el el el el el el el el el el el en el en el el el ru el el el en el en el en el en el el el el el el el el el el el el el el el el el el el el el el el el
Ο Σιδηροδρομικός Σταθμός Πάτρας είναι ο κεντρικός σιδηροδρομικός σταθμός της Πάτρας του Νομού Αχαΐας και βρίσκεται δίπλα στο παλαιό λιμάνι της πόλης.
Πλ. Τριών Συμμάχων & παλιός Λιμένας Πάτρας, Πάτρα, Αχαΐα
9 Ιουλίου 2010 (Γραμμή 1)
29 Φεβρουαρίου 2020–16 Μαρτίου 2020 (Γραμμή 2)
2 Ο σταθμός στον 21ο αιώνα
Ο σταθμός ξεκίνησε τη λειτουργία του το 1954 ως ο κεντρικός επιβατικός σταθμός της πόλης αντικαθιστώντας τον σταθμό του Αγίου Διονυσίου. Αρχικά βρισκόταν σε παραπλήσια του σημερινού ξενοδοχείου "Αστήρ" θέση.[1] Σκέψεις για τη κατασκευή κτιρίου του σταθμού στην παραλία του λιμένα της Πάτρας, όπως λεγόταν τότε, υπήρχαν ήδη από το 1901. Η στάση του τρένου γινόταν σε ανοιχτό χώρο και χρησιμοποιούνταν ως εμπορικός λόγω της εγγύτητας με τον λιμένα.[2] Το 1890 με τη κατασκευή της γραμμής Κρυονερίου–Αγρινίου του δικτύου των Σιδηροδρόμων Βορειοδυτικής Ελλάδος, ο σταθμός αποτέλεσε το τέρμα της γραμμής εκείνης και τα εμπορεύματα μεταφέρονταν στον λιμένα της πόλης για να παραφορτωθούν σε πλοία.[3] Ο σταθμός στο παρελθόν αποτέλεσε τόσο τερματικό σταθμό της γραμμής Πειραιά–Πάτρας όσο και αφετηρία της καταργημένης πλέον γραμμής Πάτρας–Κυπαρισσίας.
Ο σταθμός στον 21ο αιώναΕπεξεργασία
Το 2005 ανεστάλη η λειτουργία του λόγω των έργων ανακατασκευής του σιδηροδρομικού δικτύου του ΟΣΕ. Επαναλειτούργησε στις 9 Ιουλίου 2010 ως σταθμός του Προαστιακού της Πάτρας εξυπηρετούμενος από τα τοπικά τρένα ανάμεσα στους σταθμούς Αγίου Ανδρέα και Αγίου Βασιλείου. Από τις 29 Φεβρουαρίου 2020 μέχρι την διακοπή των δρομολογίων στις 16 Μαρτίου 2020 εξαιτίας της πανδημίας του κορωνοϊού αποτέλεσε αφετηρία της νέας Γραμμής 2 του Προαστιακού προς την κωμόπολη της Κάτω Αχαΐας.[4] Με την επανεκκίνηση των δρομολογίων στις 4 Ιουλίου 2020 αντικαταστάθηκε ως αφετηρία της Γραμμής 2 από τον σταθμό Αγίου Ανδρέα.[5][6]
Αποτελεί επίσης την αφετηρία της λεωφορειακής γραμμής της ΤΡΑΙΝΟΣΕ που συνδέει την Πάτρα με το Αίγιο και με το Κιάτο μέσω Διακοπτού, όπου βρίσκεται η αφετηρία του Οδοντωτού.[7] Στους τρεις αυτούς σταθμούς πραγματοποιείται η σιδηροδρομική ανταπόκριση με τον Προαστιακό της Αθήνας. Οι συρμοί του τελευταίου κινούνται επί της γραμμής Αεροδρομίου–Πάτρας, η κατασκευή της οποίας έχει ολοκληρωθεί έως την Ροδοδάφνη Αχαΐας.
Από τον σταθμό διέρχονται αρκετές τοπικές γραμμές λεωφορείων της Πάτρας.[8]
Άποψη του Σ.Σ. Πάτρας από τις ράγες (2018).
Εξωτερική απόψη του Σ.Σ. Πάτρας από τη λεοφώρο Όθωνος-Αμαλίας (2018).
Άποψη του Σ.Σ. Πάτρας από τη λεοφώρο Όθωνος-Αμαλίας (1981).
Παλιά ατμομηχανή στον εξωτερικό χώρο του Σ.Σ. Πάτρας (2018).
↑ Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα "σιδηρόδρομοι", σελ. 1843.
↑ Νεολόγος, φύλλο 24 Ιανουαρίου 1901, από το ψηφιακό αρχείο του Μουσείου Τύπου Πάτρας
↑ «Η ιστορία των Σιδηροδρόμων». Η Καθημερινή: σελ. 6. 15 Οκτωβρίου 1995. https://docplayer.gr/606732-A-fiepoma-h-istoria-ton-sidirodromon-2-31-afiepoma-apo-ti-dimioyrgia-toy-protoy-diktyoy-eos-ton-o-s-e.html. Ανακτήθηκε στις 27 Ιουλίου 2020.
↑ «Ξεκινούν, στις 29 Φεβρουαρίου, τα νέα δρομολόγια του Προαστιακού από-προς την Κάτω Αχαΐα». metaforespress.gr. 27 Φεβρουαρίου 2020. Ανακτήθηκε στις 27 Ιουλίου 2020.
↑ «Προαστιακός Πάτρας». ΤΡΑΙΝΟΣΕ. Ανακτήθηκε στις 27 Ιουλίου 2020.
↑ «Μέχρι Καμίνια από αύριο ο Προαστιακός της Πάτρας - Επανασχεδιασμός και νέα δρομολόγια». The Best. 3 Ιουλίου 2020. Ανακτήθηκε στις 27 Ιουλίου 2020.
↑ «ΛΕΩΦΟΡΕΙΑΚΗ ΓΡΑΜΜΗ ΠΑΤΡΑ-ΚΙΑΤΟ-ΠΑΤΡΑ» (PDF). Αθήνα: ΤΡΑΙΝΟΣΕ. 20 Ιουλίου 2020. Ανακτήθηκε στις 21 Ιουλίου 2020.